b'\n_START_ARTICLE_\nMilko Bratina\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini mizarja Emila in Pavle Bratina, rojene Lozar. Ko mu je o\xc4\x8de padel kot partizan, sta se z mamo preselila v Osek, kjer je obiskoval osnovno \xc5\xa1olo. Ni\xc5\xbejo gimnazijo je kon\xc4\x8dal v Dobravljah pri Ajdov\xc5\xa1\xc4\x8dini, v Ljubljani pa srednjo gradbeno \xc5\xa1olo. V Ljubljani je leta 1967 diplomiral na Fakulteti za arhitekturo z nalogo o urbanizmu. Izdelal je celo vrsto zazidalnih na\xc4\x8drtov v Novi Gorici, Ajdov\xc5\xa1\xc4\x8dini,  Vipavi in drugih krajih, zlasti v novogori\xc5\xa1ki ob\xc4\x8dini. Napravil in sodeloval je pri ve\xc4\x8d ureditvenih na\xc4\x8drtih za naselja ter vodnogospodarske in kmetijske povr\xc5\xa1ine ne le v novogori\xc5\xa1ki ob\xc4\x8dini marve\xc4\x8d tudi na Reki in Ohridu.'